16.6.2023
EL
Επίσημη Εφημερίδα της Ευρωπαϊκής Ένωσης
C 214/137 Πέμπτη 19 Ιανουαρίου 2023
ΚΔ. λαμβάνοντας υπόψη ότι η συνεργασία με διεθνείς εταίρους είναι ζωτικής σημασίας για την προστασία των κονδυλίων της ΕΕ που δαπανώνται εκτός Ευρώπης και του σκέλους των εσόδων του προϋπολογισμού της ΕΕ· λαμβάνοντας υπόψη το γεγονός ότι η OLAF υπέγραψε συμφωνίες διοικητικής συνεργασίας με δύο διεθνείς αρχές εταίρους το 2021, τη Γενική Εισαγγελία της Ουκρανίας και τον Παγκόσμιο Οργανισμό Τελωνείων (ΠΟΤ)· λαμβάνοντας υπόψη το γεγονός ότι η OLAF διοργάνωσε διαδικτυακές εκδηλώσεις το 2021 για τη δημιουργία νέων επιχειρησιακών επαφών με ερευνητικές αρχές σε τρίτες χώρες και για την ενθάρρυνση της αναφοράς περιπτώσεων απάτης και παρατυπιών μέσω των αντιπροσωπειών της ΕΕ σε ολόκληρο τον κόσμο· 1.
χαιρετίζει την 33η ετήσια έκθεση σχετικά με την προστασία των οικονομικών συμφερόντων της ΕΕ και την καταπολέμηση της απάτης — 2021·.
2. γνωρίζει ότι το 2021 ήταν ένα δύσκολο έτος κατά το οποίο ο αντίκτυπος της πανδημίας της COVID-19 απαίτησε την προσαρμογή των στρατηγικών ελέγχου και την εστίαση στην πρόληψη μέσω ειδικών μέτρων μετριασμού και στοχευμένων δράσεων για τον εντοπισμό παρατυπιών και περιπτώσεων απάτης· 3.
υπενθυμίζει ότι, στις 19 Φεβρουαρίου 2021, τέθηκε σε ισχύ ο ΜΑΑ, ο οποίος αποτελεί τον κύριο πυλώνα του NGEU και χρηματοδοτείται από τον δανεισμό της Επιτροπής στις κεφαλαιαγορές, ενώ επίσης έχει στόχο τη χρηματοδότηση μεταρρυθμίσεων και επενδύσεων στα κράτη μέλη αναδρομικά από την έναρξη της πανδημίας τον Φεβρουάριο του 2020· 4.
υπογραμμίζει το γεγονός ότι το 2021 οι πράξεις ήταν επιλέξιμες για χρηματοδότηση από την ΕΕ στο πλαίσιο του ΠΔΠ 2014-2020 (που θα λήξει το 2024), στο πλαίσιο του ΠΔΠ για την περίοδο 2021-2027 και στο πλαίσιο της δέσμης μέτρων ανάκαμψης NGEU· 5. επισημαίνει το γεγονός ότι το νέο ΠΔΠ 2021-2027, τα τελευταία προγράμματα για το οποίο εγκρίθηκαν το 2021, σε συνδυασμό με το σχέδιο ανάκαμψης NGEU, παρέχει στην ΕΕ 1,8 τρισεκατομμύρια EUR, ποσό που αντιπροσωπεύει έναν άνευ προηγουμένου όγκο πόρων· επισημαίνει το γεγονός ότι το Κοινοβούλιο (με σκοπό τη διασφάλιση της απαλλαγής), η OLAF, το Ελεγκτικό Συνέδριο, η ίδια η Επιτροπή και, κατά περίπτωση, η Ευρωπαϊκή Εισαγγελία μπορούν να έχουν πρόσβαση σε σχετικά δεδομένα και να επαληθεύουν τη χρήση των κονδυλίων για τη συμπλήρωση και την ενίσχυση των μέτρων ελέγχου που προβλέπονται από τους ισχύοντες κανονισμούς· 6. σημειώνει ότι το Κοινοβούλιο και η Επιτροπή Ελέγχου του Προϋπολογισμού θα πρέπει να διαδραματίζουν ισχυρό ρόλο στη διακυβέρνηση του ΜΑΑ, μεταξύ άλλων μέσω τακτικών, διαρθρωμένων διαλόγων, όπου η Επιτροπή καλείται να συζητήσει την εφαρμογή του ΜΑΑ, ενώ η Επιτροπή θα πρέπει να λαμβάνει υπόψη τις απόψεις που προκύπτουν από αυτόν· 7. τονίζει ότι απαιτείται και αναμένεται επίσης υψηλό επίπεδο προσοχής και ελέγχου, προκειμένου να διασφαλιστεί ότι τα κονδύλια αυτά μπορούν να συμβάλουν με τον καλύτερο δυνατό τρόπο στους κοινούς στόχους της Ένωσης· υπενθυμίζει την αυξημένη πίεση που ασκείται στις αρχές οι οποίες διαχειρίζονται κονδύλια της ΕΕ, τον αυξημένο όγκο των πόρων που διατίθενται και τους αυξημένους κινδύνους οι οποίοι σχετίζονται με τη διαχείρισή τους (μετά την έναρξη χρήσης, στο πλαίσιο της πανδημίας, απλουστευμένων και επειγουσών διαδικασιών, οι οποίες είναι επιρρεπείς σε καταχρήσεις)· 8.
είναι της άποψης ότι η ενίσχυση της διαφάνειας, η ψηφιοποίηση της καταπολέμησης της απάτης και η συνεχής ενίσχυση και ανάπτυξη της αξιολόγησης και της διαχείρισης του κινδύνου απάτης θα πρέπει να επιδιωχθούν παράλληλα με την ορθή εφαρμογή της αρχιτεκτονικής της ΕΕ για την καταπολέμηση της απάτης· 9.
ζητεί να ενισχυθούν τα επίπεδα ψηφιοποίησης, διαλειτουργικότητας των συστημάτων δεδομένων και εναρμόνισης της υποβολής εκθέσεων, της παρακολούθησης και του ελέγχου στην ΕΕ και, για τον σκοπό αυτό, επαναλαμβάνει την έκκλησή του προς την Επιτροπή να εναρμονίσει τους ορισμούς ώστε να λαμβάνονται συγκρίσιμα δεδομένα σε ολόκληρη την ΕΕ· 10. καλεί την Επιτροπή να υποβάλει νομοθετική πρόταση σχετικά με την αμοιβαία διοικητική συνδρομή στους τομείς δαπανών της ενωσιακής χρηματοδότησης όπου δεν προβλέπεται έως τώρα η εν λόγω πρακτική· ενθαρρύνει την Επιτροπή να αναπτύξει ένα σύστημα ανταλλαγής πληροφοριών μεταξύ των αρμοδίων αρχών προκειμένου να καταστεί δυνατή η διασταύρωση λογιστικών αρχείων που αφορούν συναλλαγές μεταξύ δύο ή περισσοτέρων κρατών μελών και με τον τρόπο αυτό να αποφεύγονται οι διασυνοριακές απάτες στο πλαίσιο των Ευρωπαϊκών Διαρθρωτικών και Επενδυτικών Ταμείων (ΕΔΕΤ), ώστε να διασφαλίζεται οριζόντια προσέγγιση όσον αφορά την προστασία των οικονομικών συμφερόντων της ΕΕ· 11. εκφράζει ανησυχία για την πολύ καθυστερημένη δημοσίευση της ετήσιας έκθεσης ΠΟΣ, εφόσον η έκθεση για το έτος ν δημοσιεύεται μόλις τον Σεπτέμβριο του έτους ν + 1· κατανοεί ότι ο κύριος λόγος για αυτό είναι το γεγονός ότι τα κράτη μέλη υποβάλλουν τις πληροφορίες τους πολύ αργά· καλεί την Επιτροπή να είναι πιο προορατική όσον αφορά το αίτημα προς τα κράτη μέλη να υποβάλλουν τα στοιχεία τους νωρίτερα ώστε να μπορεί να οριστικοποιείται νωρίτερα η ετήσια έκθεσή της, πράγμα που θα επέτρεπε την έγκαιρη έγκριση του ψηφίσματος του Κοινοβουλίου σχετικά με την έκθεση, ιδανικά εντός του έτους ν + 1·